Irak: Život postaje bolji zahvaljujući slobodi - 2003-10-02
Iračani sada mogu bez straha reći šta misle, kaže Ayham Sameraei, irački ministar za energiju
Predsjednik George W. Bush je, nakon što su Iračani stekli slobodu rekao da se irački narod suočava sa teškoćama i izazovima kao i svaka zemlja koja krene stazom demokratije. Ipak njihova budućnost obećava život ispunjen dostojanstvom i slobodom što je potpuno nešto suprotno od bijedne i nemoralne tiranije koju su poznavali. Širom Iraka, rekao je predsjednik Bush život postaje bolji zahvaljujući slobodi. Ima mnogo primjera uspjeha ostvarenog u Iraku. Škole se ponovo grade. Irački univerziteti su otvoreni. Vodovodna mreža se popravlja. Vrše se popravke na električnoj mreži i sistemu komunikacija. Opštinska i seoska vijeća vrše svoju funkciju. Banke daju pozajmice. Obučene su i raspoređene nove policijske snage. Iračko Upravno vijeće imenovalo je dvadeset-petočlanu vladu koja upravlja iračkim ministarstvima. Kao što je to rekao noovoimenovani ministar za električnu energiju Ayham Sameraei - Iračani sada mogu bez straha reći šta misle. ”U poslednjih pet mjeseci Iračani imaju pravo na slobodu govora. Mi u ovom trenutku imamo gotovo 86 novina dok smo prije rata imali samo tri ili četiri lista i svi su bili pod kontrolom vlade. Svih osamdeset i šest listova koji sada izlaze sada niko ne kontroliše osim pojedinaca u čijem su vlasništvu. Uprkos teškoćama koje su uslijedile po oslobođenju, kaže ministar Sameraei, narod Iraka uživa u novostečenoj slobodi. ”Mi znamo da sada svaki Iračanin može otići i kupiti šta god želi. Ovo je sloboda koja nam je nedostajala i i koju uživamo u posljednjih pet mjeseci. Ukoliko nam irački narod i Amerikanci pomognu, za narednih godinu i po dana imaćemo jedan drugačiji Irak koji će pomoći Sjedinjenim državama i slobodnom svijetu kao i regionu u našem okruženju jer ćemo mi izgraditi demokratiju. Irak će postati primjerom za cijelo područje Srednjeg istoka i sve zemlje oko nas.“ Kao što je rekao Paul Bremer, američki civilni administrator u Iraku : Sloboda je važna. Važna je u Iraku jednako koliko i u Montani, Cornwallu ili Indoneziji. Važno je da se ovo ima na umu i da se gleda dalje od oružanih sukoba i zastoja i da se podsjetimo na opseg prava koja danas uživaju Iračani zahvaljujući pobjedi koalicionih snaga anad tiranijom Saddama Husseina.